**Notă informativă**

**la proiectul Hotărării Guvernului „Cu privire la modificarea, completarea**

**şi abrogarea unor hotărîri ale Guvernului”**

Avînd în vedere gradul înalt de responsabilitate şi importanţă al domeniilor de activitate vizate în comisiile şi consiliile naţionale aprobate prin hotărîrile de Guvern enumerate în proiectul citat, se propune modificarea componenţei nominale a acestora şi desemnarea în calitate de membri a titularilor funcţiilor de conducere ale autorităţilor respective.

Deasemenea, din considerentul că, ulterior adoptării acestor hotărări de Guvern au avut loc diferite restructurări instituţionale, unele autorităţi fiind lichidate, altele restructurate şi redenumite, componenţa nominală a consiliilor, comisiilor, comitetelor de supraveghere se va reactualiza prin completare cu noii titulari ai funcţiilor şi noi membri.

Pentru asigurarea transparenţei în domeniul protecţiei consumatorilor, în componenţa Consiliului coordonator în domeniul protecţiei consumatorilor, instituit prin Hotărîrea Guvernului nr. 773 din 06.07.2006, se propune includerea în calitate de membri a reprezentanţilor Consiliului Naţional pentru Participare, Asociaţiei Patronale în domeniul Conformităţii Produselor, Ligii pentru Apărarea Consumatorilor.

Întrucît prevederile Hotăririi Guvernului nr.672 din 30.07. 2010 „Privind crearea Comisiei pentru elaborarea sistemului de gestionare a resurselor acvatice şi de protecţie împotriva inundaţiilor” şi Dispoziţiei Guvernului nr. 92-d din 23 decembrie 2009 „Cu privire la examinarea, redresarea şi monitorizarea continue a situaţiei în domeniul asigurării cu apă a localităţilor republicii şi elaborarea unui plan de utilizare raţională a resurselor acvatice, de dezvoltare a sistemelor de aprovizionare cu apă şi de canalizare” s-au consumat prin realizarea acţiunilor propuse şi luînd în consideraţie instituirea Grupului de lucru în scopul realizării prevederilor Declaraţiei finale a Conferinţei Internaţionale „Provocările din sectorul de apă şi canalizare în Republica Moldova” prin Dispoziţia Guvernului nr. 4-d din 16.01.2013, ce dublează atribuţiile comisiilor citate, se propune abrogarea acestora.

**Viceprim-ministru,**

**ministru Valeriu LAZĂR**